smcproject/ml-wiki-sentences huggingface dataset:
കേരള കാർഷിക സർവ്വകലാശാലയുടെ കീഴിൽ തൃശൂർ ജില്ലയിലെ മണ്ണുത്തിയിൽ പ്രവർത്തിക്കുന്ന ഒരു ഗവേഷണകേന്ദ്രമാണ് അഗ്രിക്കൾച്ചറൽ റിസർച്ച് സ്റ്റേഷൻ മണ്ണൂത്തി .
1957 ൽ ഈ സ്റ്റേഷൻ നെല്ലുഗവേഷണ കേന്ദ്രമായിട്ടാണ് ആരംഭിച്ചത്.
പിന്നീട് 1972 ൽ കേരള കാർഷിക സർവ്വകലാശാല രൂപീകരിച്ചതിനുശേഷം നെല്ലുഗവേഷണ കേന്ദ്രവും കാർഷിക ഗവേഷണ കേന്ദ്രവും കേരള കാർഷിക സർവ്വകലാശാലയുടെ നിയന്ത്രണത്തിലാക്കി.
1976 ൽ ഈ രണ്ട് ഗവേഷണ കേന്ദ്രങ്ങളും ലയിപ്പിക്കുകയും അഗ്രിക്കൾച്ചറൽ റിസർച്ച് സ്റ്റേഷൻ മണ്ണൂത്തി എന്ന് പുനർനാമകരണം ചെയ്യുകയും ചെയ്തു.
നെൽകൃഷിക്കാവശ്യമായ ഉപകരണങ്ങൾ  നന്നാക്കുന്നതിന് ഒരു മൊബൈൽ ആഗ്രോ മെഷിനറി റിപ്പയർ യൂണിറ്റ് ഈ സ്റ്റേഷനിലുണ്ട്.
കാർഷികയന്ത്രങ്ങളെക്കുറിച്ചും അതിന്റെ പ്രവർത്തനങ്ങളെക്കുറിച്ചും ലഭ്യതയെക്കുറിച്ചുമുള്ള വിവരങ്ങൾ ഈ കേന്ദ്രത്തിൽ നിന്നും കർഷകർക്ക് നൽകുന്നു.
ഈ സ്റ്റേഷനിലെ ശാസ്ത്രജ്ഞർ വികസിപ്പിച്ചെടുത്ത മനു ലക്ഷ്മി എന്ന തക്കാളിയിനം വലിയ പഴങ്ങളോടുകൂടിയതും ബാക്റ്റീരിയൽ വാട്ടം പ്രതിരോധിക്കുന്നതുമാണ്.
പുറംകണ്ണി ഔദ്യോഗിക വെബ്സൈറ്റ്
അഗ്രിജന്തോ ഇംഗ്ലീഷ് വിലാസം https://ml.wikipedia.org/wiki/Agrigento
സിസിലിദ്വീപിന്റെ തെക്ക് ഭാഗത്തുള്ള അഗ്രിജന്തോ എന്ന പ്രവിശ്യയുടെ തലസ്ഥാനമായ തുറമുഖനഗരമാണ് അഗ്രിജന്തോ .
ഗ്രീക്കുകാർ അക്രഗാസ് എന്നും റോമാക്കാർ അഗ്രിജന്തം എന്നും വിളിച്ചിരുന്ന ഈ പട്ടണം ഗിർജന്തി എന്ന പേരിൽ അറിയപ്പെട്ടിരുന്നു.
1927-ലാണ് ഗിർജന്തി എന്ന പേരു മാറ്റി മുൻപ് റോമാക്കാർ ഇതിനു നല്കിയിരുന്ന അഗ്രിജന്തം എന്ന പേരിനോടു സാദൃശ്യമുള്ള അഗ്രിജന്തോ എന്ന പേരിട്ടത്.
ബി.സി. 582-ൽ ഗലായിൽ നിന്നുള്ള ഗ്രീക് കുടിയേറ്റക്കാരാണ് ഈ നഗരം സ്ഥാപിച്ചതെന്നു കരുതപ്പെടുന്നു.
ക്രമേണ അഭിവൃദ്ധി പ്രാപിച്ചുവന്ന ഈ നഗരം ബി.സി. 480 ആയപ്പോഴേക്കും ഐശ്വര്യത്തിന്റെ ഉച്ചകോടിയിലെത്തി.
അക്കാലത്ത് ടെറോൺ (488-472) സിറാക്കൂസുമായി ചേർന്ന് കാർത്തേജുകാർ ക്കെതിരായി ഹിമറായിൽവച്ചു നടന്ന നിർണായകയുദ്ധത്തിൽ ഈ നഗരം പിടിച്ചെടുത്തു.
ബി.സി. 4-ം ശതകത്തിൽ ഒരു ജനായത്തഭരണം സ്ഥാപിതമാകുന്നതുവരെ ഈ നഗരം വൈദേശികാധിപത്യത്തിനു വിധേയമായി.
ദാർശനികനും രാഷ്ട്രതന്ത്രജ്ഞനുമായ എമ്പിദോക്ളിസിന്റെയും പ്രസിദ്ധ നാടകകൃത്തായ ലൂഗി പിറാൻ ദലോയുടെയും ജന്മനാടാണ് അഗ്രിജന്തോ.
വിദേശാധിപത്യത്തിലിരുന്നപ്പോഴും വാസ്തുവിദ്യ, ശില്പവേല എന്നീ സുകുമാരകലകളുടെ ഒരു പ്രമുഖകേന്ദ്രമായിരുന്നു ഇവിടം.
നശ്വരനഗരങ്ങളിൽ മനോഹരമായത് എന്ന് പിൻഡാർ ഈ നഗരത്തെ വിശേഷിപ്പിച്ചിട്ടുണ്ട്.
കൃഷി , കന്നുകാലി സംരക്ഷണം, വാണിജ്യം എന്നിവയിൽ അധിഷ്ഠിതമായിരുന്നു ഇവിടുത്തെ സമ്പദ്ഘടന.
ഗന്ധകം , ഇന്തുപ്പ്, ധാന്യം, എണ്ണ, പഴവർഗങ്ങൾ മുതലായവ ഇവിടുത്തെ പോർട്ടോ എമ്പിദോക്കിളിൽനിന്നു കയറ്റി അയച്ചിരുന്നു.
ബി.സി. 406-ൽ കാർത്തിജീനിയന്മാർ ഈ നഗരം നശിപ്പിച്ചു.
എന്നാൽ ബി.സി. 338-ൽ തിമോളിയൻ ഈ നഗരം പുനഃസ്ഥാപിച്ചു.
ബി.സി. 210-ൽ കാർത്തിജീനിയക്കാരും റോമാക്കാരും തമ്മിൽ വീണ്ടും ഉണ്ടായ യുദ്ധത്തിൽ റോമാക്കാർ അഗ്രിജന്തോ പിടിച്ചെടുത്തു.
ചരിത്രസ്മാരകങ്ങളായ പല കെട്ടിടങ്ങളും അഗ്രിജന്തോയിലുണ്ട്.
സെയിന്റ് ജോർജിയോ, സെയിന്റ് സ്പിരിറ്റോ എന്നിവിടങ്ങളിലെ പള്ളികൾ, കൊട്ടാരങ്ങൾ എന്നിവയും ചില ഉദാഹരണങ്ങളാണ്.
പുറംകണ്ണികൾ Agrigento Section Contents:Agrigento Archived 2010-08-14 at the Wayback Machine .
Agrigento കടപ്പാട്: കേരള സർക്കാർ ഗ്നൂ സ്വതന്ത്ര പ്രസിദ്ധീകരണാനുമതി പ്രകാരം ഓൺലൈനിൽ പ്രസിദ്ധീകരിച്ച മലയാളം സർ‌വ്വവിജ്ഞാനകോശത്തിലെ അഗ്രിജന്തോ എന്ന ലേഖനത്തിന്റെ ഉള്ളടക്കം ഈ ലേഖനത്തിൽ ഉപയോഗിക്കുന്നുണ്ട്.
അഗ്രിപ്പ ഫോൺ നെറ്റേഷീം ഇംഗ്ലീഷ് വിലാസം https://ml.wikipedia.org/wiki/Heinrich_Cornelius_Agrippa
ജർമൻ സാഹിത്യകാരനായിരുന്നു ‍അഗ്രിപ്പ ഫോൺ നെറ്റേഷീം (1486 - 1535).
സൈനികന് ‍, വൈദ്യന് ‍, മാന്ത്രികൻ എന്നീ നിലകളിലും ഇദ്ദേഹത്തിനു പ്രസിദ്ധിയുണ്ട്.
ഇദ്ദേഹം കുറെക്കാലം വിശുദ്ധ റോമൻ ചക്രവർത്തിയായ മാക്സിമിലിയൻ ഒന്നാമന്റെ (1459-1519) സേവകനായിരുന്നു.
1511 മുതൽ 1518 വരെ ഇറ്റലിയിൽ മൊൺഫെററ്റോയിലെ വില്യം ആറാമന്റെയും സാവോയിയിലെ ചാൾസ് മൂന്നാമന്റെയും കീഴിൽ സേവനമനുഷ്ഠിച്ചു.
മന്ത്രവാദം തുടങ്ങിയ നിഗൂഢവിദ്യകളിലുള്ള താത്പര്യം നിമിത്തം സഭയുടെ എതിർപ്പിനു പാത്രീഭവിച്ചതിനെത്തുടർന്ന് ഇദ്ദേഹം വൈദ്യവൃത്തിയിൽ ഏർ പ്പെട്ടു.
സാവോയിയിലെ മാർഗററ്റ് പ്രഭ്വി, ആസ്ഥാനഗ്രന്ഥപ്പുര സൂക്ഷിപ്പുകാരനായും ഔദ്യോഗിക ചരിത്രകാരനായും അഗ്രിപ്പയെ നിയമിച്ചു.
പ്രഭ്വിയുടെ മരണത്തോടുകൂടി കൊട്ടാരത്തിലുള്ള അഗ്രിപ്പയുടെ സ്വാധീനം കുറഞ്ഞു.
പിന്നീട് കൊളോണിലെ ആർച്ച് ബിഷപ്പ് ഹെർമൻ വീഡിന്റെ സംരക്ഷണയിൽ അവിടെയും ബോണിലും താമസിച്ചു.
ഫ്രാൻസിൽവച്ച് ഫ്രാൻസിസ് ഒന്നാമന്റെ കല്പനപ്രകാരം രാജദ്രോഹക്കുറ്റത്തിനു അറസ്റ്റു ചെയ്യപ്പെട്ടു.
എങ്കിലും പെട്ടെന്നു വിമുക്തനായി.
അഗ്രിപ്പയുടെ പ്രധാനപ്പെട്ട ഗ്രന്ഥങ്ങളിലൊന്നാണ് 'മതദ്രോഹവിചാരണസഭ'യുടെ (Inquisition) എതിർപ്പിന് ശരവ്യമായ ദ ഒക്കൾട്ടാ ഫിലോസഫിയാ (De Occunta Philosophia).
1510-ലാണ് ഇതു രചിച്ചതെങ്കിലും 1513-ലാണ് പ്രസിദ്ധീകരിച്ചത്.
പ്രകൃതിയെയും ദൈവത്തെയും അറിയാൻ മനുഷ്യർക്കുള്ള ഉത്തമോപായം നിഗൂഢവിദ്യയാണെന്ന് സ്ഥാപിക്കാൻ ഇദ്ദേഹം ഇതിൽ ശ്രമിച്ചു.
ഗ്രന്ഥകാരന്റെ പ്രപഞ്ചസങ്കല്പവും ഇതിൽ ആവിഷ്കരിച്ചിട്ടുണ്ട്.
മറ്റൊരു പ്രധാനകൃതിയാണ് ദ ഇൻസേർറ്റിറ്റ്യൂഡിൻ എറ്റ് വാനിറ്റാറ്റ് സൈന്റിയാറം എറ്റ് ആർറ്റിയം അറ്റ്ക് എക്സലൻഷ്യ വെർബെദിയെ ഡിക്ളമേഷ്യോ (De Incerpitudine et Vanitate Scientiarum et Artium atque Excellentia Verbe die Declamatio) .
അതിൽ ലളിതമായ ക്രൈസ്തവപ്രമാണങ്ങൾക്കുചുറ്റും വളർന്നുവന്നിട്ടുള്ള വിശ്വാസാഭാസങ്ങളെ അപലപിക്കുകയും ആദ്യകാലസഭയുടെ വിശ്വാസങ്ങളിലേക്കു മടങ്ങിപ്പോകുവാനുള്ള ആഗ്രഹം പ്രകടിപ്പിക്കുകയും ചെയ്തിരിക്കുന്നു.
അഗ്രിപ്പയുടെ കൃതികൾ സമാഹരിച്ച് ആദ്യം 1550-ൽ ലേഡിനിൽനിന്നു പ്രസിദ്ധീകരിച്ചു.
പിന്നീടു പല പതിപ്പുകളും അതിനുണ്ടായിട്ടുണ്ട്.
1535-ൽ ഇദ്ദേഹം നിര്യാതനായി.
അവലംബം കടപ്പാട്: കേരള സർക്കാർ ഗ്നൂ സ്വതന്ത്ര പ്രസിദ്ധീകരണാനുമതി പ്രകാരം ഓൺലൈനിൽ പ്രസിദ്ധീകരിച്ച മലയാളം സർ‌വ്വവിജ്ഞാനകോശത്തിലെ അഗ്രിപ്പ ഫൊൺ നെറ്റസ്ഹൈം എന്ന ലേഖനത്തിന്റെ ഉള്ളടക്കം ഈ ലേഖനത്തിൽ ഉപയോഗിക്കുന്നുണ്ട്.
പുറത്തേക്കുള്ള കണ്ണികൾ Heinrich Cornelius Agrippa (1486-1535) Archived 2010-12-29 at the Wayback Machine .
Heinrich Cornelius Agrippa von Nettesheim Heinrich Cornelius Agrippa: Of Occult Philosophy, Book I. (part 1)
അഗ്രപൂജ
രാജസൂയയാഗം നടത്തുമ്പോൾ സൌത്യദിനത്തിൽ ചെയ്യേണ്ടതായ ഒരു ചടങ്ങിനെയാണ് അഗ്രപൂജ എന്നു പറയുന്നത്.
(സോമരസം പിഴിഞ്ഞെടുക്കുന്ന ദിവസത്തെയാണു സൌത്യം എന്നു പറയുന്നത്.) അന്നേദിവസം ആ സദസ്സിൽ വന്നുചേർന്നിട്ടുള്ള ബ്രാഹ്മണര്, മുനികൾ, രാജാക്കന്മാർ മുതലായവരിൽ എല്ലാം കൊണ്ടും ശ്രേഷ്ഠനായ ഒരാൾക്ക് ആദ്യം പൂജ ചെയ്യുന്ന കർമമാണ് ഇത്.
ധർമപുത്രർ നടത്തിയ രാജസൂയത്തിൽ അഗ്രപൂജയ്ക്ക് തിരഞ്ഞെടുക്കപ്പെട്ടതു ശ്രീകൃഷ്ണൻ ആയിരുന്നു.
സഹദേവൻ ശ്രീകൃഷ്ണന്റെ പേരു നിർദ്ദേശിക്കുകയും അതിനെ ദേവർഷികളും ബ്രഹ്മർഷികളും മറ്റുള്ളവരും അനുകൂലിച്ച് അഭിപ്രായം പ്രകടിപ്പിക്കുകയും ചെയ്തതായി മഹാഭാരതത്തിൽ പ്രസ്താവിച്ചിരിക്കുന്നു.
ചേദിരാജാവായ ശിശുപാലൻ ഇതിൽ പ്രതിഷേധിക്കുകയും ശ്രീകൃഷ്ണനെതിരെ അസഭ്യവർഷം ചൊരിയുകയും ചെയ്തപ്പോൾ കൃഷ്ണൻ അദ്ദേഹത്തെ വധിച്ചതായും തുടർന്നുപറയുന്നു.
ആധുനികകാലത്തും ലൗകികവും വൈദികവുമായ പ്രധാന ചടങ്ങുകളിൽ മുഖ്യാതിഥിയായി ഒരു വ്യക്തിയെ സ്വീകരിച്ച് അഗ്രപൂജയുടെ താത്ത്വികമായ ഉദ്ദേശ്യം ഏറെക്കുറെ പുലർത്തിവരുന്നുണ്ട്.
അഗ്രപൂജയ്ക്ക് അഗ്യ്രപൂജയെന്നും പറയും.
കടപ്പാട്: കേരള സർക്കാർ ഗ്നൂ സ്വതന്ത്ര പ്രസിദ്ധീകരണാനുമതി പ്രകാരം ഓൺലൈനിൽ പ്രസിദ്ധീകരിച്ച മലയാളം സർ‌വ്വവിജ്ഞാനകോശത്തിലെ അഗ്രപൂജ എന്ന ലേഖനത്തിന്റെ ഉള്ളടക്കം ഈ ലേഖനത്തിൽ ഉപയോഗിക്കുന്നുണ്ട്.
അഗ്രിബിസിനസ്സ് ഇംഗ്ലീഷ് വിലാസം https://ml.wikipedia.org/wiki/Agribusiness കൃഷി General അഗ്രിബിസിനസ്സ് · കാർഷിക സസ്യശാസ്ത്രം അഗ്രോണമി · കാലി വളർത്തൽ Extensive farming Factory farming · Free range Industrial agriculture Intensive farming Organic farming · Permaculture Sustainable agriculture Urban agriculture History History of agriculture Arab Agricultural Revolution British Agricultural Revolution Green Revolution Neolithic Revolution ഇന്ത്യയിലെ ഹരിതവിപ്ലവം Types Aquaculture · ഡയറി ഫാം Grazing · ഹൈഡ്രോപോണിക്സ് Livestock · Pig farming Orchards · Poultry farming Sheep husbandry Categories കൃഷി Agriculture by country Agriculture companies ജൈവസാങ്കേതികവിദ്യ Farming history Livestock Meat industry Poultry farming ക സ തി
കാർഷികമേഖലയുമായി ബന്ധപ്പെട്ടതോ അതിനെ ആശ്രയിക്കുന്നതോ ആയ വ്യവസായങ്ങളും കാർഷികമേഖലക്ക് വേണ്ട വിഭവങ്ങൾ എത്തിച്ചുകൊടുക്കുന്ന സംവിധാനവും ചേർന്ന സംരംഭത്തെയാണ് അഗ്രിബിസിനസ്സ് എന്നു പറയുന്നത്.
ട്രാക്റ്ററുകൾ, മറ്റുകാർഷിക യന്ത്രങ്ങൾ, വിത്തുകൾ, വളം രാസവസ്തുക്കൾ, തുടങ്ങി കാർഷികവുമായി ബന്ധപ്പെട്ട എല്ലാമേഖലകളും ഉത്പന്നത്തിന്റെ വിപണനമടക്കം ഇതിൽ ഉൾപ്പെടുന്നു.
ഉത്പാദകർക്ക് അസംസ്കൃതവസ്തുക്കളുടെ ലഭ്യത ഉറപ്പാക്കലും കാർഷികോത്പന്നങ്ങൾക്ക് സ്ഥിരമായ വിപണിയുമാണ് അഗ്രിബിസിനസുകൊണ്ടുള്ള പ്രയോജനം.
2017 മെയ് 26 ന് കേന്ദ്ര സർക്കാർ കശാപ്പിനായി കന്നുകാലികളെ വിൽക്കുന്നത് രാജ്യത്ത് നിരോധിക്കുന്നതായി ഉത്തരവിറക്കി.
↑ Cattle Slaughter Ban India
അഗ്രഹാരം ഇംഗ്ലീഷ് വിലാസം https://ml.wikipedia.org/wiki/Agraharam ചെന്നൈയിലെ ഒരു അഗ്രഹാരം
ബ്രാഹ്മണർ താമസിക്കുന്ന ചേർന്നു ചേർന്നുള്ള ഗ്രാമങ്ങളിലെ വീടുകളുടെ സമൂഹത്തെയാണ് അഗ്രഹാരം എന്നു വിളിക്കുന്നത്.
സാധാരണയായി അയ്യർമാരാണ് അഗ്രഹാരങ്ങളിൽ താമസിക്കുക.
തെക്കേ ഇന്ത്യയിലെ തഞ്ചാവൂർ , പാലക്കാട് , കർണാടകത്തിലെ ചില സ്ഥലങ്ങൾ എന്നിവിടങ്ങളിലാണ് അഗ്രഹാരങ്ങൾ കൂടുതലായി ഉള്ളത്.
എന്നാൽ തിരുവനന്തപുരം നഗരത്തിൽ നിന്നും അധികം വിദൂരമല്ലാതെ രണ്ട് സ്ഥലങ്ങളിലായി (പത്മനാഭസ്വാമിക്ഷേത്രത്തിന് സമീപം , കരമന) അഗ്രഹാരങ്ങൾ ഉണ്ട്.
അഗ്രഹാരം എന്ന പദത്തിന്റെ അർത്ഥം “വീടുകളുടെ പൂമാല” എന്നാണ്.
അഗ്രഹാരങ്ങൾ സാധാരണയായി റോഡിന്റെ ഒരു വശത്തോടു ചേർന്ന് നിരയായി കാണപ്പെടുന്നു.
ഈ നിരയുടെ ഒത്ത നടുവിൽ ഒരു അമ്പലവും കാണും.
ഈ അമ്പലത്തിനു ചുറ്റും ഒരു പൂമാലപോലെ വീടുകൾ നിരന്നു നിൽക്കുന്നതുകൊണ്ടാണ് അഗ്രഹാരം എന്ന പേരുവന്നത്.
ബ്രാഹ്മണർ നഗരങ്ങളിൽ ജോലി തേടി ചേക്കേറിയതുമൂലവും തമിഴ്‌നാട്ടിൽ ബ്രാഹ്മണർക്ക് എതിരായ നീക്കങ്ങൾ ധാരാളമായതുമൂലവും അഗ്രഹാരങ്ങൾ ഇന്ന് അപ്രത്യക്ഷമായിക്കൊണ്ടിരിക്കുന്നു.
പല പുരാതന ഗൃഹങ്ങളും ഇന്ന് കോൺക്രീറ്റ് കെട്ടിടങ്ങൾക്കും കടകൾക്കും വാണിജ്യസ്ഥാപനങ്ങൾക്കും വഴിമാറിക്കൊണ്ടിരിക്കുന്നു.
പുറത്തുനിന്നുള്ള കണ്ണികൾ പാലക്കാട്ടിലെ അയ്യന്മാർ താമസിക്കുന്ന കുഴൽമന്നം അഗ്രഹാരം
അഗ്രഹാരത്തിൽ കഴുതൈ ഇംഗ്ലീഷ് വിലാസം https://ml.wikipedia.org/wiki/Agraharathil_Kazhuthai
മലയാളചലച്ചിത്രസം‌വിധായകനായ ജോൺ അബ്രഹാം സം‌വിധാനം ചെയ്ത് 1977-ൽ  പുറത്തിറങ്ങിയ ഒരു തമിഴ് ചലച്ചിത്രമാണ്‌ അഗ്രഹാരത്തിൽ കഴുതൈ .
ജോണിന്റെ രണ്ടാമത്തെ ചിത്രമാണിത്.
ഒരു കഴുത കേന്ദ്ര കഥാപാത്രമാകുന്ന ഈ ചിത്രം ബ്രാഹ്മണരുടെ അന്ധവിശ്വാസത്തെയും മതാന്ധതയേയും കടുത്ത ആക്ഷേപഹാസ്യത്തിലൂടെ അവതരിപ്പിക്കുന്നു.
ഉന്നതജാതിയിലെ ബ്രാഹ്മണർക്ക് ഭൂരിപക്ഷമുള്ള ഒരു ഗ്രാമത്തിൽ ( അഗ്രഹാരം ) ഒരു കഴുത അലഞ്ഞുനടക്കുന്നു.
പ്രൊഫ. നാരായണ സ്വാമി ആ കഴുതയെ തന്റെ വീട്ടിൽ വളർത്താൻ തീരുമാനിക്കുകയാണ്‌.
കഴുതയെ നോക്കി നടത്തുന്നതിനായി നാരായണ സ്വാമി ഒരു മൂകയായ ഒരു പെൺകുട്ടിയെ ചുമതലയേൽപ്പിക്കുന്നു .
ഇതിൽ അതൃപ്തരായ ഗ്രാമീണർ കഴുതക്കെതിരെയും സ്വാമിക്കെതിരെയും തിരിയുകയാണ്‌ .
അതിനിടെ മൂകയായ ഈ പെൺകുട്ടി  പ്രസവിച്ച  ചാപ്പിള്ളയെ  അമ്പലത്തിന്റെ പുറത്തു നിക്ഷേപിക്കപ്പെടുകയും കഴുതകാരണമാണിവയെല്ലാം എന്ന് പറഞ്ഞ് ആളുകൾ കഴുതയെ കൊല്ലുകയും ചെയ്യുന്നു.
ഇതിൽ പിന്നെ ഗ്രാമത്തിൽ ചില അത്ഭുത സംഭവങ്ങളുണ്ടാകുന്നു.
കഴുതയാണ്‌ ഈ അത്ഭുതങ്ങൾക്ക് കാരണമെന്ന് ആളുകൾ വിശ്വസിക്കുകയും അനന്തരം കഴുതയുടെ മൃതശരീരത്തെ പൂജിക്കാൻ തുടങ്ങുകയും ചെയ്യുന്നു.
ആചാരപരമായ ശവസ്കാര ചടങ്ങൊരുക്കി ഗ്രാമീണർ കഴുതയെ ചിതയിൽ വെക്കുന്നു.
പ്രതീകാത്മകമായ അന്ത്യത്തിൽ ചിതയിലെ തീ ഗ്രാമമാകെ പടർന്ന് പ്രൊഫസറും പെൺകുട്ടിയും ഒഴികെയുള്ള എല്ലാവരും അഗ്നിക്കിരയാകുന്നു .
ദേശീയപുരസ്കാരം നേടിയ ചിത്രമായിരുന്നിട്ടും ദൂരദർശൻ ഈ ചിത്രത്തിന്റെ പ്രക്ഷേപണം പിൻ‌വലിക്കാൻ നിർബന്ധിതമായി.
തമിഴ് മാധ്യമങ്ങളും ഈ ചിത്രത്തെ അവഗണിക്കുകയായിരുന്നു.
തമിഴ് ബ്രാഹ്മണർ ചിത്രത്തെ നിരോധിക്കാനുള്ള ശ്രമങ്ങൾ നടത്തുകയുണ്ടായി.
പ്രഗല്ഭനായ മലയാളം ചലച്ചിത്രസംഗീതസംവിധായകൻ എം.ബി. ശ്രീനിവാസനായിരുന്നു ചിത്രത്തിലെ പ്രൊഫസർ നാരായണ സ്വാമിയായി അഭിനയിച്ചത്.
90 മിനുട്ട് സമയദൈർഘ്യമുള്ള ഈ ചിത്രം ബ്ലാക്ക് ആൻഡ് വൈറ്റ്  ചിത്രമായിരുന്നു .
അണിയറ പ്രവർത്തകർ സം‌വിധാനം : ജോൺ അബ്രഹാം തിരക്കഥ : ജോൺ അബ്രഹാം ,വെങ്കിട് സ്വാമിനാഥൻ നിർമ്മാണം : ജോൺ അബ്രഹാം, ചാർളി ജോൺ സംഗീതസം‌വിധായകൻ : എം.ബി. ശ്രീനിവാസൻ ചായാഗ്രാഹകൻ : കെ രാമചന്ദ്ര ബാബു ചിത്രസം‌യോജനം : രവി അവലംബം ബാഹ്യ കണ്ണികൾ അഗ്രഹാരത്തിൽ കഴുതൈ ഇന്റർനെറ്റ് മൂവി ഡാറ്റാബേസിൽ John Abraham - Profile in cinemaofmalayalam.net Archived 2009-01-19 at the Wayback Machine .
John Abraham - Weblokam profile Archived 2009-08-22 at the Wayback Machine .
A tribute to Ritwik Ghatak by John Archived 2009-01-20 at the Wayback Machine .
അഗ്രോണമി ഇംഗ്ലീഷ് വിലാസം https://ml.wikipedia.org/wiki/Agronomy കൃഷി General അഗ്രിബിസിനസ്സ് · കാർഷിക സസ്യശാസ്ത്രം അഗ്രോണമി · കാലി വളർത്തൽ Extensive farming Factory farming · Free range Industrial agriculture Intensive farming Organic farming · Permaculture Sustainable agriculture Urban agriculture History History of agriculture Arab Agricultural Revolution British Agricultural Revolution Green Revolution Neolithic Revolution ഇന്ത്യയിലെ ഹരിതവിപ്ലവം Types Aquaculture · ഡയറി ഫാം Grazing · ഹൈഡ്രോപോണിക്സ് Livestock · Pig farming Orchards · Poultry farming Sheep husbandry Categories കൃഷി Agriculture by country Agriculture companies ജൈവസാങ്കേതികവിദ്യ Farming history Livestock Meat industry Poultry farming ക സ തി
കാർഷികവിളകളുടെ ഉത്പാദനത്തെയും അവയുടെ വൈവിധ്യമനുസരിച്ച് മണ്ണിനെ കൈകാര്യം ചെയ്യുന്നതിനെയും കുറിച്ച് പ്രതിപാദിക്കുന്ന കാർഷികവിജ്ഞാനശാഖയാണ് അഗ്രോണമി .
മണ്ണിന്റെ സ്വഭാവം, കാലാവസ്ഥ , രാസവളങ്ങളുടെ ഉപയോഗം, വിളകൾ ഉത്പാദിപ്പിക്കുന്നതിന്റെ സാമ്പത്തികവശം, വിളകളുടെ രോഗങ്ങൾ , അവയുടെ നിവാരണമാർഗങ്ങൾ തുടങ്ങിയ ഘടകങ്ങളെക്കുറിച്ചുള്ള വിജ്ഞാനം ഈ ശാസ്ത്രശാഖ നല്കുന്നു.
ആധുനിക അഗ്രോണമി ഗ്രന്ഥങ്ങളിൽ ധാന്യങ്ങളും നാരുകളും ഉത്പാദിപ്പിക്കുന്ന ചെടികളെ മാത്രമേ ഈ ശാഖയിൽ ഉൾക്കൊള്ളിച്ചുകാണുന്നുള്ളു.
പുറംകണ്ണികൾ Welcome to the Agronomy Department!
Everyone Needs Agronomists കടപ്പാട്: കേരള സർക്കാർ ഗ്നൂ സ്വതന്ത്ര പ്രസിദ്ധീകരണാനുമതി പ്രകാരം ഓൺലൈനിൽ പ്രസിദ്ധീകരിച്ച മലയാളം സർ‌വ്വവിജ്ഞാനകോശത്തിലെ അഗ്രോണമി എന്ന ലേഖനത്തിന്റെ ഉള്ളടക്കം ഈ ലേഖനത്തിൽ ഉപയോഗിക്കുന്നുണ്ട്.
ആമിന അസ്സിൽമി
അമേരിക്കയിലെ ഒരു മുസ്‌ലിം നേതാവും പ്രഭാഷകയുമായിരുന്നു ആമിന അസ്സിൽമി (1945 - 5 മാർച്ച് 2010) .
ഇന്റർനാഷണൽ യൂണിയൻ ഓഫ് മുസ്ലിം വുമൺ ഡയറക്ടർ ആയിരുന്ന അവർ അമേരിക്കയിലുടനീളം സജീവമായി പ്രവർത്തിച്ചിരുന്ന ഒരു ആക്റ്റിവിസ്റ്റായിരുന്നു.
പ്രൊട്ടസ്റ്റന്റ് പ്രബോധകയായിരുന്ന ജാനിസ് ഹഫ് എന്ന യുവതിയാണ് 1977-ൽ ആമിന അസ്സിൽമി ആയി മാറുന്നത്.
മുസ്‌ലിംകളായ ചില സഹപാഠികളെ തന്റെ വിശ്വാസത്തിലേക്ക് ക്ഷണിച്ചപ്പോഴാണ് ഇസ്‌ലാമിക വിശ്വാസപ്രമാണങ്ങളുമായി പരിചയപ്പെടാനിടയായത്.
ഇന്റർനാഷണൽ യൂണിയൻ ഓഫ് മുസ്ലീം വുമണിന്റെ ഡയറക്ടർ എന്ന നിലയിൽ അവർ വിവിധ കാമ്പസുകൾ സന്ദർശിച്ചുകൊണ്ട് ഇസ്‌ലാമിക പഠനപ്രഭാഷണങ്ങൾ നടത്തിവന്നു.
ലോകത്തെ ഏറ്റവും സ്വാധീനമുള്ള 500 മുസ്‌ലിംകൾ എന്ന പട്ടികയിൽ (2009) അവർ ഇടം പിടിച്ചിരുന്നു.
2001 മുതൽ അമേരിക്കയിലെ തപാൽ വകുപ്പ് ഈദ് സ്റ്റാമ്പ് പുറത്തിറക്കി വരുന്നതിൽ ആമിന അസ്സിൽമി പങ്കുവഹിച്ചിരുന്നു .
ഇസ്‌ലാമികപഠനത്തിനായുള്ള ഒരു കേന്ദ്രം അവർ നിർമ്മിക്കുകയുണ്ടായി.
നാഷണൽ ഫിലിം ബോർഡ് ഓഫ് കാനഡ, വടക്കേ അമേരിക്കയിലെ മുസ്‌ലിം സ്ത്രീകളെക്കുറിച്ച് 2005-ൽ പുറത്തിറക്കിയ മീ ആൻഡ് മോസ്ക് എന്ന ഡോക്യുമെന്ററി ചിത്രത്തിൽ ആമിനയും ഉൾപ്പെട്ടിട്ടുണ്ട്.
2010 മാർച്ച് 5 ന് ന്യൂയോർക്കിലെ ഒരു പരിപാടിയിൽ നിന്ന് മടങ്ങവെ, ഒരു വാഹനാപകടത്തിൽ അസിൽമിയും മൂത്തമകനും മരിച്ചു.
അവളുടെ ഇളയ മകനും മറ്റൊരു വാഹനാപകടത്തിൽ കൊല്ലപ്പെട്ടിരുന്നു.
മാതാവിന്റെ പ്രവർത്തനങ്ങൾ ഏറ്റെടുത്ത മകൾ, ലഹരിവിരുദ്ധ ബോധവൽക്കരണത്തിൽ സജീവമായി നേതൃത്വം നൽകിവരുന്നു .
ആമിനുമ്മാൻറകത്ത് പരീക്കുട്ടി മുസ്ലിയാർ
ഇരുപത്തിയൊന്നാം നൂറ്റാണ്ടിൽ കേരളത്തിൽ ജീവിച്ചിരുന്ന ബ്രിട്ടീഷ് വിരുദ്ധ സമര നായകനും സ്വാതന്ത്ര്യ സമര സേനാനിയും, ഇസ്ലാമിക മതപണ്ഡിതനും, സൂഫി വര്യനുമായിരുന്നു  ആമിനുമ്മാൻകത്ത് പരീക്കുട്ടി മുസ്‌ലിയാർ ജീവിത രേഖ
താനൂരിൽ ജനിച്ചു പഠന ശേഷം വൈലത്തൂർ പള്ളി ദർസിൽ അധ്യാപകനായി.
ഉർദി പറച്ചിൽ എന്ന മതപ്രഭാഷണത്തിൽ ശ്രദ്ധിക്കപ്പെട്ടു.
മത പാണ്ഡിത്യ രംഗത്തെ മികവിനെ തുടർന്ന് താനൂർ ദർസിൽ പ്രാധാന്യദ്ധ്യാപക സ്ഥാനം തേടിയെത്തി.
സ്വാതന്ത്ര്യ സമരത്തിലും കൂടിയാൻ  സമരങ്ങളിലും സജീവമായിരുന്നു.
ഖിലാഫത്ത് കമ്മിറ്റി രൂപീകരിക്കപ്പെട്ടപ്പോൾ   താനൂർ ഖിലാഫത്ത് കമ്മിറ്റി സ്ക്രട്ടറിയായി ചുമതലയേറ്റെടുത്തു.
ആനുകാലിക സംഭവങ്ങളെ പറ്റി വിശകലനം ചെയ്ത് സലാഹുൽ ഇഖ്വാൻ എന്ന പാത്രത്തിൽ കോളമെഴുതിയിരുന്നു
അക്കാലത്ത് കേരളത്തിൽ അറിയപ്പെടുന്ന മുസ്ലിം പണ്ഡിതന്മാരും, ആത്മീയ ആചാര്യന്മാരുമായിരുന്നു ആലി മുസ്ലിയാരും, പരീക്കുട്ടി മുസ്ല്യാരും.
ഇവർ രണ്ടുപേരും ബ്രിട്ടീഷ് വിരുദ്ധ സമര രംഗത്ത് സജീവമായത് ബ്രിട്ടീഷ് അധികാരികളെ വലച്ചിരുന്നു.
വിശ്വപ്രസിദ്ധമായ താനൂർ വലിയ പള്ളി ദർസ് മുദരിസ് (പ്രധാന അധ്യാപകനായിരുന്നു) ഇദ്ദേഹമെന്നത് പാണ്ഡിത്യ മഹിമ വ്യക്തമാക്കുന്നു.
ബ്രിട്ടീഷ് ഭരണത്തിനെതിരെ ഇദ്ദേഹം പ്രസംഗിച്ച അറബി ഖുതുബളുടെയും, ഫത്വകളുടെയും കൈ എഴുത്ത് പ്രതികൾ സർക്കാർ നിരോധിക്കുകയും ബ്രിട്ടീഷുകാർക്കെതിരെ പൊരുതാൻ മുസ്ലിങ്ങളെ ആഹ്വാനം ചെയ്യുന്ന മുഹിമ്മാത്തുൽ മുഅ്മിനീൻ അഥവാ വിശ്വാസികളുടെ ഉത്തരവാദിത്തങ്ങൾ എന്ന 40 പേജുള്ള കൃതി ബ്രിട്ടീഷ് സർക്കാർ കണ്ട് കെട്ടുകയുമുണ്ടായി.
പുസ്തകം നിരോധിച്ച ബ്രിട്ടീഷ് രാജ് കൃതി കൈയിൽ വെക്കുന്നവർക്ക് അഞ്ചു വർഷത്തെ തടവ് ശിക്ഷ പ്രഖ്യാപിച്ചു.
ആഗസ്റ്റ് 20ന് പരീക്കുട്ടി മുസ്‌ലിയാർ ശിഷ്യൻ കുഞ്ഞിക്കാദർ എന്നിവരുടെ നേതൃത്വത്തിലുള്ള ഖിലാഫത്തുകാർ ബ്രിട്ടീഷ് പട്ടാളവുമായി തിരൂരങ്ങാടിയിൽ വെച്ച ഏറ്റുമുട്ടി.
ബ്രിട്ടീഷ് വിരുദ്ധ പ്രവർത്തനങ്ങളുടെ ഫലമായി പിടികിട്ടാപ്പുള്ളിയായി പ്രഖ്യാപിക്കപ്പെട്ട മുസ്‌ലിയാർ  മലബാർ കലാപം പരാജയമടഞ്ഞപ്പോൾ  ഒളിവ് ജീവിതം നയിക്കുകയും തുടർന്ന് 1930 ഇൽ മക്കയിലേക്ക് നാട് കടക്കുകയും ചെയ്തു.
തുടർന്ന് സഹകാരിയായിരുന്ന പാങ്ങിൽ അഹ്മദ് കുട്ടി മുസ്‍ലിയാർ സ്ഥാനമാനങ്ങൾ ഏറ്റെടുത്തു പിൻഗാമിയായി നിയുക്തനായി.
നാട് വിട്ട് പോകേണ്ടി വന്നിട്ടും മുസ്ലിയാരുടെ പോരാട്ടവീര്യം അടങ്ങിയിരുന്നില്ല.
മക്ക കേന്ദ്രമാക്കി ബ്രിട്ടീഷ് ഭരണത്തിനെതിരെ അഹോരാത്രം പടപൊരുതി.
ഉമ്മുൽ ഖുറാ പത്രത്തിലൂടെ നിരന്തരം  ബ്രിട്ടനെതിരെ തൂലിക ചലിപ്പിച്ചു കൊണ്ടിരുന്നു.
മക്കയിൽ ബ്രിട്ടീഷ് അനുകൂലികളായ മതമൗലിക വാദികൾ പിടിമുറുക്കിയതിനെ തുടർന്ന് താഇഫിൻറെ പ്രാന്ത പ്രദേശത്തേക്ക് യാത്രയായ പരീക്കുട്ടി മുസ്‌ലിയാർ 1942 ഇൽ അവിടെ വെച്ച് നിര്യാതനായി.
ഇവ കാണുക ആലി മുസ്‌ലിയാർ ചെമ്പ്രശ്ശേരി തങ്ങൾ കുമരംപുത്തൂർ സീതിക്കോയ തങ്ങൾ പാനായിക്കുളത്ത് അബ്ദുറഹിമാൻ മുസ്‌ലിയാർ അവലംബം ↑ Ahdul Kareem.
Muhammad K.K., Glorious Map pi/a History Heritage.
Calicut, P-50 I. ↑ ↑ മഹത്തായ മാപ്പിള സാഹിത്യ പാരമ്പര്യം.
പു: 72 ↑ നെല്ലിക്കുത്ത് മുഹമ്മദലി മുസ്‌ലിയാർ- മലയാളത്തിലെ മഹാരഥന്മാർ-ആമിനുമ്മാൻകത്ത് പരീക്കുട്ടി മുസ്‌ലിയാർ
ആമി സ്റ്റോക്സ് ബാർട്ടൺ ഇംഗ്ലീഷ് വിലാസം https://ml.wikipedia.org/wiki/Amy_Stokes_Barton
ഒരു പയനിയർ വനിതാ നേത്രരോഗവിദഗ്ദ്ധയായ ആമി സ്റ്റോക്സ് ബാർട്ടൺ (ഒക്ടോബർ 1, 1841-മാർച്ച് 19, 1900), 1841 ഒക്ടോബർ 1 ന് കർഷകനായ ജോസഫ് ബാർട്ടന്റെയും റേച്ചൽ ബി. ഇവാൻസിന്റെയും മകളായി  ന്യൂജേഴ്‌സിയിലെ കാംഡൻ കൗണ്ടിയിൽ ജനിച്ചു.
അവർ 1874- ൽ പെൻസിൽവാനിയയിലെ വുമൺസ് മെഡിക്കൽ കോളേജിൽ നിന്ന് ബിരുദം നേടി, കോളേജുമായി ബന്ധപ്പെട്ട ആശുപത്രിയിൽ ഒരു ടേം സേവനമനുഷ്ഠിച്ച ശേഷം ഫിലാഡൽഫിയയിൽ മെഡിസിൻ പ്രാക്ടീസ് ചെയ്യാൻ തുടങ്ങി.
അവർക്ക് നേത്ര ചികിത്സയിൽ താൽപ്പര്യമുണ്ടായി.
ലിംഗഭേദം കാരണമുള്ള ചില ബുദ്ധിമുട്ടുകൾക്ക് ശേഷം, അവർ വിൽസ് ഐ ഹോസ്പിറ്റലിൽ ജോലിയിൽ പ്രവേശിച്ചു, 1890-ൽ അദ്ദേഹം രാജിവയ്ക്കുന്നതുവരെ പതിമൂന്ന് വർഷം ജോർജ്ജ് സ്ട്രോബ്രിഡ്ജിനെ സഹായിച്ചു.
1885-1890 കാലഘട്ടത്തിൽ ഒഫ്താൽമോളജിയിൽ ലക്ചററും 1891-1897 കാലഘട്ടത്തിൽ വുമൺസ് മെഡിക്കൽ കോളേജിൽ ഒഫ്താൽമോളജിയുടെ ക്ലിനിക്കൽ പ്രൊഫസറുമായിരുന്നു അവർ.
സ്ത്രീകൾക്ക് പ്രസവചികിത്സയും ഗൈനക്കോളജിയും പഠിപ്പിക്കുന്നതിൽ വളരെയധികം സമ്മർദ്ദം നേരിടുന്നതായി മനസിലാക്കിയ ഡോ. ബാർട്ടൺ ഫിലാഡൽഫിയയിലെ വുമൺസ് കോളേജുമായി ബന്ധപ്പെട്ട് ഒരു ഡിസ്പെൻസറി സ്ഥാപിച്ചു.
ഇത് 1895-ൽ 1212 സൗത്ത് തേർഡ് സ്ട്രീറ്റിൽ തുറന്നു, പിന്നീട് 333, 335 വാഷിംഗ്ടൺ അവന്യൂ എന്നിവിടങ്ങളിൽ.
ഇത് ആമി എസ്. ബാർട്ടൺ ഡിസ്പെൻസറി എന്നറിയപ്പെട്ടു.
അവൾ ഒരു ഓർത്തഡോക്സ് സുഹൃത്തായിരുന്നു .
1900 മാർച്ച് 19 ന് ഫിലാഡൽഫിയയിൽ അപ്പോപ്ലെക്സി ബാധിച്ച് അവർ അന്തരിച്ചു.
പുറം കണ്ണികൾ ദി ബാർട്ടൺ ഡിസ്പെൻസറി - ദി എൻസൈക്ലോപീഡിയ ഓഫ് ഗ്രേറ്റർ ഫിലാഡൽഫിയ
This article incorporates text from American Medical Biographies, a  publication from 1920, now in the public domain in the United States.
ആമിന ബിൻത് വഹബ് ഇംഗ്ലീഷ് വിലാസം https://ml.wikipedia.org/wiki/Aminah_bint_Wahb
ആമിന ബിൻത് വഹബ് (Arabic: آمنة بنت وهب‎) ഇസ്‌ലാമിക പ്രവാചകനായിരുന്ന മുഹമ്മദ് നബിയുടെ മാതാവായിരുന്നു.
അവർ വഹബ് ഇബ്ൻ അബ്ദുൽ മനാഫ് ഇബ്ൻ സുഹ്റ ഇബ്ൻ കിലാബ് ഇബ്ൻ മുർറത്തിന്റെ മകളായി മക്കയിൽ ഖുറൈഷ് ഗോത്രത്തിലെ ബനൂ സുഹ്റ കുടുംബത്തിൽ ജനിച്ചു.
ഈ ഖുറൈശ് വംശ പരമ്പര എത്തിച്ചേരുന്നത് പ്രവാചകൻ ഇസ്മാഈൽ നബിയിലൂടെ ഇബ്രാഹീം നബിയിലേക്കാണ്.
ആമിനയുടെ പൂർവിക തലമുറയിലെ മുതിർന്ന സഹോദരനായിരുന്ന ഖുസൈ ഇബിൻ കിലാബ് അബ്ദുൽ മുത്തലിബിൻറെയും പൂർവികനായിരുന്നു.
പ്രവാചകൻ മുഹമ്മദ് നബിയുടെ വലിയുപ്പയായിരുന്നു അബ്ദുൽ മുത്തലിബ്.
കഅബയുടെ ആദ്യ കാലത്തെ സംരക്ഷകനായിരുന്നു ഖുസൈ ഇബിൻ കിലാബ്.
ആമിനക്ക്  17 വയസ്സ് പ്രായമുള്ളപ്പോഴാണ് അവർ അബ്ദൽ മുത്തലിബിൻറെ മകനായ അബ്ദുല്ലാഹ് ബിൻ അബ്ദുൽ മുത്തലിബിനെ വിവാഹം കഴിക്കുന്നത്.
വളരെ സുന്ദരനായിരുന്ന അബ്ദുള്ളയെ വിവാഹം ചെയ്യാൻ അക്കാലത്ത് നിരവധി സ്ത്രീകൾ സമീപിച്ചിരുന്നെങ്കിലും ആമിനെയായിരുന്നു അബ്ദുള്ള വിവാഹം ചെയ്തത്.
അബ്ദുള്ളയുടെ പിതാവായിരുന്ന അബ്ദുൽ മുത്തലിബ് ആയിരുന്നു അക്കാലത്തെ കഅബയുടെ പരിപാലന ചുമതല നിർവഹിച്ചുപോന്നിരുന്നത്.
അവരുടെ വിവാഹ ശേഷം അബ്ദുള്ള കച്ചവടാവാശ്യാർഥം ശാമിലേക്ക് പോയി.
(ഇന്നത്തെ സിറിയ) .
ഈ സമയം ഗർഭിണിയായിരുന്നു ആമിന.
ഇതിനിടെ മക്കയിലേക്ക് മടങ്ങുന്നതിനിടയിൽ യസ്രിബിൽ വച്ച് രോഗം വന്ന് അബ്ദുള്ള മരണപ്പെട്ടു .
ആമിനക്കേറ്റ വലിയ ഷോക്കായിരുന്നു അത്.
തിരിച്ചു വരാൻ കഴിയാത്ത ഷോക്ക്.
മുഹമ്മദ് നബിയുടെ ജനനം ആമിനയുടെ കബറിടം.
1998 ൽ ഇത് നശിപ്പിക്കപ്പെട്ടു.
പിതാവായ അബ്ദുള്ള മരണപ്പെട്ട് രണ്ടു മാസം കഴിഞ്ഞായിരുന്നു പ്രവാചകൻ മുഹമ്മദിൻറെ ജനനം.570-ൽ .
മുഹമ്മദ് ജനിക്കുന്നതിന് രണ്ട് മാസം മുൻപാണ് അദ്ദേഹത്തിന്റെ പിതാവ് മരണമടയുന്നത്.
മക്കയിൽ അന്ന് നിലവിലിരുന്ന ആചാരമനുസരിച്ച് ആമിന തന്റെ മകനെ മുലയൂട്ടാനായി നിയോഗിച്ചത് ബനൂസാദ് ഗോത്രത്തിൽപ്പെട്ട ബദു വനിതയായ ഹലീമയെ ആയിരുന്നു.
മുഹമ്മദിന് രണ്ടു വയസ്സ് പ്രായമായപ്പോൾ ആമിനയിലേക്ക് തന്നെ തിരിച്ചുകൊണ്ടുപോയി കൊടുത്തു.
ആമിനയുടെ മരണം
മൂന്ന് വർഷത്തിന് ശേഷം , മുഹമ്മദിന് അഞ്ച് വയസ്സായപ്പോൾ ആമിന മകനെയും കൂട്ടി യത് രിബിലേക്ക് (മദീന)പോയി.
മദീന നഗരം പരിചയപ്പെടുത്തുവാനും അകന്ന ബന്ധുക്കളെ കാണാനുമായിരുന്നു ആ യാത്ര.
ഒരു മാസത്തോളം അവർ അവിടെ കഴിഞ്ഞു.23 മൈൽ ദൂരമുള്ള യത് രിബിൽ നിന്നും മക്കയിലേക്ക് അവർ യാത്ര തിരിച്ചു.
കൂടെ അടിമയായ ഉമ്മു അയ്മനുമുണ്ടായിരുന്നു.
ഇതിനിടെ ആമിന രോഗബാധിതയാകുുകയോും പൊടുന്നനെ മരണപ്പെടുകയും ചെയ്തു.
എഡി 577 ലായിരുന്നു അത്.
അവവാഅ് എന്ന സ്ഥലത്ത് അവരെ കബറടക്കുകയും ചെയ്തു.
1998 വരെ അൽ-അബവാഅ് എന്ന സ്ഥലത്തെ ആമിനയുടെ കബറിടം അവിടെ ഉണ്ടായിരുന്നു.
എന്നാൽ 1998ൽ അത് ബുൾഡോസർ ഉപയോഗിച്ചും പെട്രൊളൊഴിച്ചും നശിപ്പിച്ചു.
̟ Family tree Kilab ibn Murrah Fatimah bint Sa'd Zuhrah ibn Kilab (progenitor of Banu Zuhrah ) maternal great-great-grandfather Qusai ibn Kilab paternal great-great-great-grandfather Hubba bint Hulail paternal great-great-great-grandmother `Abd Manaf ibn Zuhrah maternal great-grandfather `Abd Manaf ibn Qusai paternal great-great-grandfather Atikah bint Murrah paternal great-great-grandmother Wahb ibn `Abd Manaf maternal grandfather Hashim ibn 'Abd Manaf (progenitor of Banu Hashim ) paternal great-grandfather Salma bint `Amr paternal great-grandmother Fatimah bint `Amr paternal grandmother `Abdul-Muttalib paternal grandfather Halah bint Wuhayb paternal step-grandmother Aminah mother `Abd Allah father Abu Talib paternal uncle Az-Zubayr paternal uncle Harith paternal uncle Hamza paternal half-uncle Thuwaybah first nurse Halimah second nurse `Abbas paternal half-uncle Abu Lahab paternal half-uncle 6 other sons and 6 daughters Muhammad Khadija first wife `Abd Allah ibn `Abbas paternal cousin Fatimah daughter Ali paternal cousin and son-in-law family tree , descendants Qasim son `Abd-Allah son Zainab daughter Ruqayyah daughter Uthman son-in-law family tree Umm Kulthum daughter Zayd adopted son Ali ibn Zainab grandson Umamah bint Zainab granddaughter `Abd-Allah ibn Uthman grandson Rayhana (marriage disputed) Usama ibn Zayd adoptive grandson Muhsin ibn Ali grandson Hasan ibn Ali grandson Husayn ibn Ali grandson family tree Umm Kulthum bint Ali granddaughter Zaynab bint Ali granddaughter Safiyya tenth / eleventh wife* Abu Bakr father-in-law family tree Sawda second / third wife* Umar father-in-law family tree Umm Salama sixth wife Juwayriya eighth wife Maymuna eleventh / twelfth wife* Aisha second / third wife* Family tree Zaynab fifth wife Hafsa fourth wife Zaynab seventh wife Umm Habiba ninth wife Maria al-Qibtiyya thirteenth wife Ibrahim son Note that direct lineage is marked in bold .
* indicates that the marriage order is disputed അവലംബം Peters, F.E. Muhammad and the Origins of Islam .
State University of New York Press: Albany, 1994.
ISBN 0-7914-1876-6 .
The Life of the Prophet Muhammad (Sallallahu Alayhi Wasallam): Volume 1 .
Prof. Trevor Le Gassick.
Garnet Publishing: Lebanon, 1998.
ISBN 1-85964-142-3 .
Armstrong, Karen.
Muhammad (Sallallahu Alayhi Wasallam): A Biography of the Prophet .
HarperSanFrancisco: San Francisco, 1993.
ISBN 0-06-250886-5 .
↑ Cook, Michael.
Muhammad .
Oxford University Press: New York, 1983.
ISBN 0-19-287605-8 .
↑ Kathir, Ibn.
The Life of the Prophet Muhammad : Volume 1 .
↑ enciclopedia of islamic faith ↑ Armstrong, Karen.
Muhammad: A Biography of the Prophet .
ISBN 0-06-250886-5 ↑ "Muhammad: Prophet of Islam" , Encyclopædia Britannica , 28 September 2009.
Retrieved on 28 September 2009.
↑ Peters, F.E. Muhammad and the Origins of Islam .
↑ Shame of the House of Saud: Shadows over Mecca Archived 2009-03-10 at the Wayback Machine .
, The Independent , 18 April 2006.
Retrieved on 22 September 2013.
ആമിനാ വദൂദ് ഇംഗ്ലീഷ് വിലാസം https://ml.wikipedia.org/wiki/Amina_Wadud
അമേരിക്കയിലെ പുരോഗമന ഇസ്ലാമിന്റെ വക്താവും എഴുത്തുകാരിയുമാണ് ആമിനാ വദൂദ് (ജനനം സെപ്തംബർ 25, 1952).
വദൂദ് ഒരു അഫ്രൊ അമേരിക്കൻ ക്രിസ്റ്റ്യൻ കുടുംബത്തിൽ  സെപ്റ്റെംബെർ 25, 1952ൽ ജനിച്ചു.
അവരുദെ പിതാവ് ഒരു മെതൊദിസ്റ്റ് മിനിസ്റ്റെർ (വെയ്ദികൻ) അയിരുന്നു.1972ൽ അവർ ഇസ്ലം മത വിശ്വാസി ആയി .1974ൽ മെരി റ്റെഅസ്ലെയ് എന്ന പെരു മാറ്റി ആമിനാ വദൂദ് എന്നാക്കി.
പെനിസിൽവാനിയ സർവ്വകലാശാലയിൽ നിന്ന് ബാച്ചിലർ ഓഫ് സയൻസ് ബിരുദം നേടിയിട്ടുണ്ട് അവർ .
മിഷിഗൺ സർവ്വ കലാശാലയിൽ നിന്നും അറബിക് ഇസ്ലാമിക പഠനങ്ങളിൽ പി .
ഡി നേടുകയും ചെയ്തു .
2007ൽ ഡാനിഷ് ഡെമോക്രസി പുരസ്കാരം ലഭിച്ചു അവലംബം
ആമി ഹോക്ക് ന്യൂമാൻ
നാഷണൽ ഇൻസ്റ്റിറ്റ്യൂട്ട് ഓൺ ഡ്രഗ് അബ്യൂസിലെ ഇൻട്രാമ്യൂറൽ റിസർച്ച് പ്രോഗ്രാമിന്റെ സയന്റിഫിക് ഡയറക്ടറായ ഒരു അമേരിക്കൻ മെഡിസിനൽ കെമിസ്റ്റാണ് ആമി ഹോക്ക് ന്യൂമാൻ (Amy Hauck Newman).
ഡോപാമിനേർജിക് സിസ്റ്റത്തിനായുള്ള സെലക്ടീവ് ലിഗാൻഡുകൾക്ക് ഊന്നൽ നൽകിക്കൊണ്ട്, ലഹരിവസ്തുക്കളുടെ ഉപയോഗ വൈകല്യങ്ങൾക്കുള്ള സാധ്യതയുള്ള ചികിത്സാ മരുന്നുകളായി കേന്ദ്ര നാഡീവ്യൂഹം (സിഎൻഎസ്) സജീവ ഏജന്റുകളുടെ രൂപകൽപ്പന, സമന്വയം, വിലയിരുത്തൽ എന്നിവയെക്കുറിച്ച് അവൾ ഗവേഷണം ചെയ്യുന്നു.
ന്യൂമാൻ മേരി വാഷിംഗ്ടൺ കോളേജിൽ രസതന്ത്രത്തിൽ ബിഎസ് പൂർത്തിയാക്കി.